Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Az épített környezet alakításával és védelmével kapcsolatos szakértői tevékenység gyakorlásának általános szabályairól szóló 159/1997. (IX. 26.) Korm. rendelet szerint az
Paragraph Index: 485

Az épített környezet alakításával és védelmével kapcsolatos szakértői tevékenység gyakorlásának általános szabályairól szóló 159/1997. (IX. 26.) Korm. rendelet szerint az országgyűlési biztos általános helyettesének észrevételeit a környezetvédelmi és területfejlesztési miniszter nem támogatta. Az építészeti-műszaki tervezési jogosultság részletes szabályairól szóló környezetvédelmi és területfejlesztési miniszteri rendelet tervezete A miniszteri rendelet tervezetét — az építészeti-műszaki tervezési jogosultság általános szabályairól szóló kormányrendelet tervezetével egyidejűleg — a Környezetvédelmi és Területfejlesztési Minisztérium küldte meg véleményezés céljából az állampolgári jogok országgyűlési biztosának általános helyettese részére. Észrevételeiben az országgyűlési biztos általános helyettese felhívta a figyelmet arra, hogy az Alkotmány 70/A. § (1) bekezdésében biztosított diszkriminációmentes elbánáshoz való joggal összefüggésben alkotmányos visszásság gyanúját eredményezi a tervezet azon rendelkezése, amely szerint a tervezői névjegyzékbe történő felvételért a kamarai tagsággal nem rendelkező tervezőnek kétszer akkora díjat kellene fizetniük, mint a kamarai tagoknak. Ezért a névjegyzékbe történő felvételért fizetendő eljárási díjnak, a középfokú végzettséggel rendelkező tervezőkkel kapcsolatos feladatok ellátásából eredő költségektől történő elválasztását, illetve az utóbbiakért külön hozzájárulás megállapítását javasolta. (OBH 300/9/1997.)

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes